Nordjyllands Politi efterlyser torsdag en 50-årig mand, der har adresse i Aalborg.

Opdateret 26. oktober 2020 : Nordjyllands Politi har aflyst efterlysningen af den pågældende mand. Billeder, mandens navn og andre detaljer, der kan være med til identificere ham er derfor fjernet fra denne artikel. Nordjyllands Politi efterlyser en 50-årig mand fra Aalborg. Det oplyser lederen af politiets efterforskning, politikommissær Michael Karstenskov. Manden er sidst set 24. september 2020, hvor han mødte op på sin arbejdspladsen i Herning. - Men efter arbejdets ophør over middag har ingen set ham, siger Michael Karstenskov. Politikommissæren oplyser desuden, at manden har efterladt køretøjet på p-pladsen foran arbejdspladsen, da køretøjet tilsyneladende var defekt. Alle, der har oplysninger i sagen, bedes ringe på 114. ​